Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 503/12/5511	Žilina, 9.12.2013
EEČ : 2-43-617-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.9.2012, spisová značka 3 Pv 503/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 09.01.2012 prevzala od XXXXX finančnú čiastku v sume 212,- € a dňa 31.01.2012 ďalšiu finančnú čiastku v sume 292,- €, z ktorých mala uhradiť 2 splátky za osobné motorové vozidlo po 141,66,- €, pričom splátky neuhradila a peniaze minula pre svoju potrebu, čím spôsobila XXXXX škodu vo výške 283,32,- €.

Uznesením prokurátora Okresnej prokuratúry XXXXX zo dňa 6.9.2012, spisová značka 3 Pv 503/12/5511, bola určená obvinenej skúšobná doba v trvaní 14 mesiacov.
Odôvodnenie:
Uznesením č. 3Pv 503/12 zo dňa 06.09.2012, právoplatným dňa 18.09.2012, som podmienečne zastavila trestné stíhanie proti obvinenej XXXXX                      pre prečin sprenevery podľa § 213 ods. 1 Tr. zák. so skúšobnou dobou 14 mesiacov, ktorá uplynula dňa 19.11.2013.

	Konštatujem, že v skúšobnej dobe sa XXXXX nedopustila žiadnej trestnej činnosti ani iného závažného protispoločenského konania majúceho charakter priestupku.

	Podľa § 216 ods. 3 Tr. por. bola XXXXX uložená povinnosť, aby počas skúšobnej doby podmienečného zastavenia trestného stíhania zaplatila pošk. XXXXX, nar. XXXXX tr. bytom XXXXX, XXXXX XXXXX č. XXXXX spôsobenú škodu vo výške 283,32,- €. 

	Zo správy probačného a mediačného úradníka Okresného súdu v XXXXX zo dňa 26.11.2013 vyplýva, že XXXXX v priebehu skúšobnej doby splnila povinnosť, ktorá jej bola uložená a spôsobenú škodu vo výške 283,32,- € poškodenému uhradila.

	Tým sú splnené zákonné podmienky na vyslovenie o osvedčení sa v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Demčáková
prokurátorka